Millioner af husstande i Ungarn har modtaget en pjece, hvor landets regering tilsyneladende udpeger København som en "no-go" zone på grund af høj forekomst af indvandring.

Pjecen handler om en kommende folkeafstemning om EU's flygtningekvoter på næste søndag, og her advarer Ungarns regering om hundreder af no-go områder i europæiske byer.

Et ledsagende kort har advarselsskilte, der indikerer København, London, Bruxelles, Marseille, Berlin og Stockholm, skriver Financial Times.

Se kortet i denne tweet:

https://twitter.com/SecKermani/status/778238834446372865

900 områder

Ungarn siger i pjecen, at den store indvandring har ført til en stor stigning i terrorisme og vold, og at myndighederne ikke er i stand til at håndhæve lov og orden i hundreder af områder i det vestlige Europa.

Den ungarske udenrigsminister, Peter Szijjarto, har i et interview med BBC sagt, at oplysningerne er "baseret på officielle rapporter fra politiet og andre sikkerhedsorganer."